**Voisivatko tulevaisuuden liikkuvuusongelmat olla pelaajien ratkaistavissa? Ford haastaa pelikehittäjiä parantamaan matkasuunnittelua ja kaupungissa matkustamista**

* Ford haastaa pelaajayhteisöä Gamescom-pelitapahtuman yhteydessä luomaan online-pelejä, jotka voisivat ratkaista kansainvälisiä liikkuvuuden ongelmia
* Cologne Game Lab -instituutin kanssa toteutettu Ford Smart Mobility Game Challenge haastaa kehittäjiä pelillistämään kaupunkilaisten työmatkoja ja tekemään liikennemuodoista sulavampia ja vähemmän stressaavia
* Asiantuntijoista koostuva raati valitsee viisi finalistia: voittajaksi valittu kehittäjätiimi saa 10 000 euroa ja heidän työnsä esitellään Mobile World Congress 2016 -messuilla Barcelonassa
* Täysin uusi Forza Focus RS, jonka ulkoasun ovat suunnitelleet Xboxille julkaistun Forza Motorsport -ajopelin pelaajat, paljastettiin Kölnissä

**Helsinki 6.8.2015** – Ford Motor Company ilmoitti tänään Gamescom-pelitapahtuman aikana kilpailusta, joka haastaa videopelien kehittäjät luomaan ratkaisuja kansainvälisiin liikkuvuuden ongelmiin.

Cologne Game Lab -instituutin kanssa kehitetty Ford Smart Mobility Game Challenge kannustaa kehittäjiä suunnittelemaan erilaisista kaupungin liikennemuodoista hauskoja ja osallistavia online-pelejä. Gamescom 2015, joka on suurin interaktiivisten pelien messutapahtuma Euroopassa, järjestetään tällä viikolla Kölnissä.

Pelillistäminen on osoittautunut tehokkaaksi tavaksi ratkaista tosielämän ongelmia monella alalla. Ford Smart Mobility Game Challenge -kilpailusta saadut opit voivat johtaa innovatiivisiin ratkaisuihin ja uusiin lähestymistapoihin integroida kaupunkiliikenne ovelta ovelle matkaamisen kanssa. Kehitetyt pelit voisivat esimerkiksi palkita työmatkaajia onnistuneista matkoista tiettyjen kriteerien, kuten käytetyn ajan, kustannusten, mukavuuden ja helppouden perusteella. Ne voisivat myös hyödyntää henkilökohtaisia tietoja ja teknologiaa, kuten älypuhelimia ja kelloja.

Pelaamisen ja liikkuvuuden asiantuntijoista koostuva raati valitsee viisi finalistia. Raatiin kuuluvat:

* Bjoern Bartholdy (Professor for media design and co-director, Cologne Game Lab)
* Will Farrelly (User Experience Innovation, Ford Smart Mobility, Ford of Europe)
* Tracy Fullerton (Director of the USC Games Program and chair of the Interactive Media & Games Division, University of Southern California)
* Dan Greenawalt (Creative director at Turn 10 Studios in Redmond, Washington, U.S.)
* Paolo Tumminelli (Prof. Design Concepts, Köln International School of Design)

Voittaja saa 10 000 euroa ja mahdollisuuden esitellä työnsä 2016 Mobile World Congress   
-messuilla Barcelonassa.

“The Smart Mobility Game Challenge -kilpailun on tarkoitus hyödyntää pelaajayhteisön luovuutta ja antaa pelaajille mahdollisuus lähestyä kansainvälisiä liikkuvuuden ongelmia uudella tavalla”, sanoo Ken Washington (Vice President, Ford Research and Advanced Engineering). ”Soveltamalla pelien hauskoja, osallistavia ja palkitsevia ominaisuuksia matkasuunnittelussa ihmiset voivat parantaa työmatkaamista, seurata omaa menestystään ja tiedostaa, millä tavalla oma toiminta vaikuttaa liikenneinfrastruktuuriin.”

Smart Mobility Game Challenge on osa [Ford Smart Mobility](https://media.ford.com/content/fordmedia/feu/en/news/2015/01/07/ford-at-ces-announces-smart-mobility-plan-and-25-global-experime.html) -ohjelmaa, jolla Ford pyrkii innovaation kautta muuttamaan tapaa, jolla ihmiset liikkuvat. Kilpailu on seurausta Fordin teettämästä tuoreesta kyselytutkimuksesta, jossa haastateltiin 5 500 työmatkaajaa eurooppalaisissa suurkaupungeissa. Tutkimuksesta kävi ilmi, että suurin osa ihmisistä pitää työmatkaansa varsinaista työtään stressaavampana. Finalisteja pyydetään hyödyntämään kyselystä selvinneitä tärkeimpiä havaintoja pelien kehittämisessä.

Ford on hyödyntänyt pelillistämistä tehostaakseen itsenäisten teknologioiden kehittämistä ja parantaakseen Fordin omistuskokemusta. Fordin [SmartGauge](https://www.youtube.com/watch?v=B_HiPgzgdVQ) -teknologia palkitsee autoilijoita polttoaine- ja energiatehokkaasta ajamisesta ja [MyFord Mobile](https://media.ford.com/content/fordmedia/feu/en/news/2015/03/02/ford-at-mobile-world-congress-launches-app-that-enables-drivers-.html) -sovelluksen avulla autoilijat voivat huolehtia sähköisten kulkuneuvojen lataamisesta etänä. Sovellus myös näyttää hiilidioksidisäästöt jumppa- tai kuumailmapalloina. Ford käyttää lisäksi pelaamisen elementtejä MoDe:Link-sovelluksen kehittämisessä. Kyseessä on matkansuunnittelusovelluksen prototyyppi, joka on osa [Handle on Mobility](https://media.ford.com/content/fordmedia/feu/en/news/2015/03/02/ford-smart-mobility-plan-expanded-at-mobile-world-congress-with-.html) -sähköpyöräkokeilua.

“Pelaaminen saa käyttäjät osallistumaan ja antaa vaikutusvaltaa tavalla, joka ei ole mahdollista muissa medioissa”, Washington sanoi. “Hyödyntämällä näitä ominaisuuksia Smart Mobility Game Challenge -kilpailussa voidaan kehittää ratkaisuja, joiden avulla matkustajat voivat paremmin hallita liikkumistaan.”

Pelit voisivat palkita työmatkaajia kävelystä tai pyöräilystä hyvällä säällä, ja ne voisivat olla yhteydessä muihinkin palveluihin kuin julkiseen liikenteeseen, esimerkkinä Fordin [GoDrive](https://media.ford.com/content/fordmedia/feu/en/news/2015/05/26/ford-brings-dynamic-car-sharing-experiment-to-london--first-serv.html) car-sharing service. Kannustamalla työmatkaajia käyttämään vähemmän suosittuja reittejä, pelit voisivat myös helpottaa ruuhkaa.

Pelillistäminen on osoittautunut tehokkaaksi ongelmanratkaisun työkaluksi tutkimusaloilla, esimerkiksi AIDSin parannuskeinon etsinnässä, jossa merkittävä läpimurto saavutettiin luomalla [Foldit](http://fold.it/portal/)\*\*-niminen online-peli. Pelillistäminen auttaa myös tutkijoita syövän† tutkimisessa ja kannustaa energiatehokkuuteen ja kierrätykseen. ≠

Ford on suunnitellut Smart Mobility Game Challenge -kilpailun yhdessä johtavan akateemisen instituutin ja ajatushautomon, Cologne Game Labin kanssa, joka on osa Kulttuuritieteiden laitosta Kölnin yliopistossa. Pelinkehittäjät voivat lähettää työnsä osoitteeseen [www.ford-smart-mobility-game-challenge.com](http://www.ford-smart-mobility-game-challenge.com) 1. lokakuuta 2015 mennessä.

“Pelit on suunniteltu viihdyttämään, mutta kehittäjille kyse on vakavasti otettavasta liiketoiminnasta, joka edellyttää erinomaista ongelmanratkaisukykyä ja luovuutta eli juuri niitä kykyjä, joita tarvitaan nykyisten liikennejärjestelmien integroimisen aiheuttaman haasteen ratkaisemisessa”, Bartholdy sanoi. ”Olemme innoissamme yhteistyöstä Fordin kanssa voidessamme laittaa pelaajayhteisömme taidot ja tietämyksen hyvään käyttöön Ford Smart Mobility Game Challenge -kilpailussa.”

Ainutlaatuinen ja täysin uusi Ford Focus RS, jonka ulkoasun ovat suunnitelleet Forza Motorsport -ajopelin pelaajat, paljastettiin myös tällä viikolla Microsoftin tilaisuudessa ennen Gamescom-messuja. Ford on myös tehnyt yhteistyötä Microsoftin kanssa, minkä tuloksena uuden Ford GT:n voi nähdä uudessa Microsoftin Xbox One -konsolille julkaistussa Forza Motorsport 6 -pelissä. Tapahtuman vierailijat voivat käydä katsomassa korkean suorituskyvyn Ford GT -superautoa, joka myös komeilee pelin kannessa.

# # #

\*Opinion Matters -yhtiön Ford Motor Companylle teettämä kyselytutkimus huhtikuussa 2015 <https://media.ford.com/content/fordmedia/feu/en/news/2015/04/27/for-europeans--the-journey-to-work-causes-more-stress-than-their.html>

\*\* Foldit-pelin pelaajat kilpailivat proteiinimolekyylien rakenteen selvittämisessä ja ratkaisivat alle kolmessa viikossa tutkijoita yli vuosikymmenen hämmästyttäneen retroviruksen tuottaman entsyymin geneettisen koodin

† <http://www.campaignpage.ca/sickkidsapp/>

‡ <http://blog.opower.com/2012/08/gamification-and-energy-consumption/>

≠ <https://www.recyclebank.com/>

*Ford Motor Company*

*Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 195 000 henkilöä ja sillä on 66 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta* [*www.corporate.ford.com*](http://www.corporate.ford.com/)

***Euroopan Ford*** *valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 53 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 12 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.*

**Lisätiedot:** Riitta Salin

Oy Ford Ab

010 3447 123

rsalin1@ford.com